શ્રીઠાકોરજી કૃષ્ણ ભટ્ટને ઘરે માગી-માગીને આરોગે છે એ વાત પરદેશમાં વસતા વૈષ્ણવોએ ત્યાં સાંભળી હતી તેથી એક વૈષ્ણવ શ્રીઠાકોરજી તમારા ઘરે માગી-માગીને આરોગે છે એ વાત સાચી છે એમ કૃષ્ણ ભટ્ટને પૂછે છે, કૃષ્ણ ભટ્ટ આનો પ્રત્યુત્તર આપતા કહે છે, કે આ બધા વૈષ્ણવો માગી-માગીને લે છે, એ તમે જોયું કે નહીં, એવો પ્રતિ પ્રશ્ન તેને કરે છે આ વૈષ્ણવોના હૃદયમાં શ્રીઠાકોરજી સ્વયં બિરાજે છે, જેથી તેઓ માગી-માગીને લે છે તેથી આ રીતે શ્રીઠાકોરજીનું માગવું સમજવું, એમ પણ કૃષ્ણ ભટ્ટ તેને કહે છે (પરમેશ્વર તો સૌના હૃદયમાં જ વસેલા છે માટે સર્વેમાં સર્વેશ્વરને નિહાળવા, એમ અત્રે દર્શાવ્યું છે)